GiliGold/VAD_KnessetCorpus huggingface dataset:
סוזאן דסוקי: הדבר שהייתי רוצה להעלות זה לגבי מעסיק, כגון ערוץ תקשורת בא ואומר, אני לא מוכן, אני צריך לחשוב האם להמשיך ולהעסיק אותו כי הוא מייצג בעצם איזושהי דמות חינוכית בעבור ילדים קטנים.
סוזאן דסוקי: אני חושבת שזה משהו שאי אפשר להתעלם ממנו ופה צריך לתת את הדעת על הדבר הזה.
סוזאן דסוקי: הדבר האחרון שהייתי רוצה להעלות זה גם נושא, אנחנו מדברים על ועדה לזכויות הילד, מצבם של הילדים בחברה הבדואית.
סוזאן דסוקי: רק לפני שנתיים פורסם דוח, אמנם עוסק בסוגיה אחרת אבל הוא כן משקף איזושהי תמונה כללית של החברה הבדואית.
סוזאן דסוקי: צוין שם מפורשות שכ-50% מהקטינים בחברה הבדואית נמצאים במצב של סיכון, ואני חושבת שכל הנושא הזה של היעדר משאבים ראויים לכלל הילדים בחברה הבדואית זאת גם שאלה של מדיניות ממשלתית, ויש חשש כאשר מדובר בפערים כל כך גדולים בין מצבם של ילדים באוכלוסייה - - -
יוסף ג'בארין: זה נשמע מקוטע אבל אני בהחלט מסכים איתך עם שלוש הנקודות המאוד חשובות, אחת לעניין אולי הצורך כיום להעריך את המצב המשפטי, החקיקה קיימת ואת המגבלות במצב המשפטי שאולי לא מאפשרות התמודדות יעילה יותר עם תופעות גזעניות.
יוסף ג'בארין: שתיים, כל מה שקשור למציאות של ילדים בסיכון, במצוקה, היקפי העוני בקרב הילדים הערבים-הבדואים, והסוגיה השלישית, סוגיית החינוך.
יוסף ג'בארין: אלה בהחלט שלושה היבטים מאוד חשובים בדיון הזה.
יוסף ג'בארין: בעניין החינוך אני אחבר את זה לפני שאני חוזר לחבריי, חברי הכנסת.
יוסף ג'בארין: נציגי משרד החינוך, חשוב לנו לשמוע אולי נציג אחד בזמן הקצר שנשאר לנו.
יוסף ג'בארין: דניאלה, מנהלת תחום דעת הוראה ממשרד החינוך.
דניאלה פרידמן: עמוס שביט ייצג אותנו.
דניאלה פרידמן: הוא מתכלל את כל התגובה שלנו.
יוסף ג'בארין: עמוס איתנו?
עמוס שביט: כן, אני כאן אבל חשבתי שתרצה לתת למנהל מחוז דרום לתת התייחסות.
עמוס שביט: הוא גם נמצא איתנו, חברי, מנהל מחוז דרום, כי הוא מתכלל את כל מה שקשור לחינוך בחברה הבדואית.
עמוס שביט: אני כממונה למניעת גזענות במשרד החינוך יכול להתייחס לפעולות שמשרד החינוך עושה בתחום הזה, כמי שמתכלל את זה, ורם זהבי ידע לדבר בכל מה שקשור למצב החינוך בחברה הבדואית בדרום, אז השאלה מה עדיף.
יוסף ג'בארין: לגבי מה משרד החינוך עושה, אנחנו מאוד נשמח בוועדה לקבל, אם יש לכם מסמך כתוב שיפרט את פעילות המשרד בתחום הזה.
יוסף ג'בארין: אנחנו מאוד נשמח לקבל את זה.
יוסף ג'בארין: אנחנו גם מתכוונים לקיים עוד דיונים בסוגיות הללו, אבל אולי התייחסותך באופן ספציפי למקרה עצמו, למקרה הסרטון בהיבטים החינוכיים שלו והאם משרד החינוך מתכוון ליזום איזשהו מהלך בעקבות הסרטון והשיח הציבורי סביבו.
עמוס שביט: תראה, נקודתית ספציפית לאירוע הזה אין לי הרבה מה להתייחס מלבד העובדה שלי באופן אישי הבטן התהפכה.
עמוס שביט: הרגשתי כמו דקירה בבטן כשראיתי את הסרטון, מטבע הדברים כמו הרבה ישראלים או כמו הרבה אנשי חינוך, אבל אני יודע לדבר בשם משרד החינוך ומערכת החינוך וכמי שממונה למניעת גזענות במערכת החינוך.
עמוס שביט: קודם כל חשוב להדגיש שביעדים האסטרטגיים לשנת הלימודים הקרובה זה נמצא בהחלט בשני יעדים, הן במטרה 2 והן במטרה 3, ההיבטים של מניעת גזענות, חינוך למעורבות אזרחית וסולידאריות חברתית.
עמוס שביט: אני מדבר על מטרה 2.
עמוס שביט: מטרה 3 מדברת על הוגנות ושיוון הזדמנויות לכלל התלמידים בישראל, וככל שתרצה ויש לנו את הזמן לכך אדוני היושב ראש, אני יכול לפרט שמונה צירי פעולה שאנחנו מקדמים כדי להטמיע ערכים של מניעת גזענות במערכת החינוך, מתחומי הדעת השונים דרך הכשרה ופיתוח של עובדי הוראה, דרך מפגשים בין תלמידים, מפגשי למידה שמקדמת חברתי דנה פרידמן שנמצאת איתנו, ועד חדר מורים מגוון שאנחנו מקדמים, וכבר המספרים שכאן הם יחסית יפים.
עמוס שביט: טיפול בנושא של הגיל הרך, תוכנית "הדרך החדשה" שאנחנו מטמיעים פנימה וכמובן שיתוף פעולה עם בית הנשיא בתוכנית "תקווה ישראלית".
יוסף ג'בארין: מה שאנחנו מתכוונים לעשות בהמשך גם לדברים שלך אבל גם תכננו את זה קודם, הוועדה הזו בשיתוף אולי גם עם ועדת החינוך תרצה לקיים דיון מיוחד על חינוך לשוויון וחינוך נגד גזענות.
יוסף ג'בארין: אני מניח שתהיה לנו ישיבה מיוחדת שתעסוק בזה ואז זה ייתן לנו אפשרות יותר להעמיק בנושאים החשובים הללו בכלל וכמובן כלפי האוכלוסייה הערבית-הבדואית.
יוסף ג'בארין: אם רם איתנו, ירצה להוסיף בקצרה כמה מילים?
יוסף ג'בארין: אתה שומע אותנו, רם?
רם זהבי: אני שומע.
רם זהבי: כן, אני אתכם.
רם זהבי: אשמח להתייחס.
רם זהבי: קודם כל אני מברך אותך על הדיון.
רם זהבי: אני חושב שכולנו שמחים, מי שמלווה פה את החברה הבדואית במערכת החינוך בחברה הבדואית, שמחים על כל דיון ציבורי ועל כל הזדמנות שמעלים על סדר-היום של ממשלת ישראל וכנסת ישראל את מצבה של החברה הבדואית.
רם זהבי: אנחנו עומדים בחזית של הליווי ושל קידום החברה הבדואית בדרום, במשרד החינוך.
רם זהבי: אני יכול לומר, דבר מפורסם הוא שאנחנו מיישמים את תוכנית החומש שהיא מתעדפת באופן נרחב מאוד את מערכת החינוך הבדואית על פני מערכת החינוך במדינת ישראל בתוכניות ממוקדות שהתכלית שלהן זה העלאת ההישגים באופן שמתחיל משלב גן הילדים ועד התיכון.
רם זהבי: אנחנו מתמודדים עם העצמה של תחומי השפה, תחומים של הדרכת הורים, תחומים של מניעת אלימות גם בתוך הקהילה פנימה וכמובן שיפור הישגים.
רם זהבי: אנחנו התברכנו בשנתיים האחרונות בשינויים בתוצאות.
רם זהבי: אנחנו לא מדברים רק על השקעה אלא השקעה שמניבה תוצאות.
רם זהבי: אנחנו יכולים להתגאות בעובדה שבשנה זאת, וזה טרם פורסם ואני מקדים רגע את המאוחר, בטיוטות של התוצאות שנדגמו, של בחינות הבגרות בשנת תשע"ט יש לנו בתי ספר בחברה הבדואית שעשו פריצת דרך היסטורית ביחס למה שהיו ההישגים של החברה הבדואית.
רם זהבי: כולם דיברו רק לפני שנה על הסוגיה של הישגי התלמידים בפיזה.
רם זהבי: אנחנו משקיעים מאמץ רב לשיפור הישגים ולטיוב תהליכי ההוראה והלמידה וגם הניהול של בתי הספר.
רם זהבי: יפורסם בשבועות הקרובים מפת התגמול הדיפרנציאלי, זה התוספת שמוענקת למורים שהביאו את התלמידים שלהם להישגי בגרות יוצאי דופן.
רם זהבי: זה תגמול שמחולק למורי התיכון במדינת ישראל.
רם זהבי: לראשונה בקיץ הקרוב יזכו מורים מהחברה הבדואית שפרצו דרך, - - - שוות ערך למה שקורה במערכת החינוך במדינת ישראל, זאת אומרת התוכניות שלנו לקידום הישגים מניבות תוצאה טובה.
רם זהבי: כמובן שאני לא יכול להתעלם מהעובדה שקיימים פערים מאוד גדולים במערכת החינוך הבדואית, אבל אני רוצה לשים כאן רגע איזושהי נקודה - - -
יוסף ג'בארין: כן, אם אפשר רק בקיצור כי אנחנו חייבים לסיים.
רם זהבי: יש יחסי גומלין מובהקים ואני מזמין את הוועדה ואת כל נבחרי הציבור לבוא לסייר איתנו כאן בנגב.
רם זהבי: יחסי הגומלין הם בין ההתיישבות שהיא התיישבות קבע, וההישגים הלימודיים של תלמידים בהתיישבות הקבע, ובין תמונת המצב של התיישבות פזורה וההישגים הלימודיים של תלמידי פזורה.
רם זהבי: הפערים הם סביב סוגיית ההתיישבות ולכן אני חושב שנכון תעשה ממשלת ישראל שהיא תשב על המדוכה, תסגור את סוגיית ההתיישבות, תעביר את מרבית התושבים להסדרה של התיישבות קבע.
רם זהבי: משרד החינוך נכון לבנות גם בתי ספר בהתיישבות הקבע.
רם זהבי: הוא פועל על זה גם עבור תלמידי הפזורה, מבנים משופרים ומבנים שעומדים בסטנדרטים של מדינת ישראל.
רם זהבי: בתוך השיפור הזה אנחנו מייד מזהים גם שינויים ברמת ההישגים, ברמת הלמידה והאפקטיביות של התהליכים החינוכיים.
רם זהבי: יש לנו עוד דרך ארוכה.
רם זהבי: אני אתמול פרסמתי איגרת, שלחתי אותה גם לשר החינוך, גם למנכ"ל משרד החינוך ולכל החברים שלי במשרד החינוך.
רם זהבי: אני מזמין את מערכת החינוך להתארח גם בתוך מערכת החינוך בחברה הבדואית כי אנחנו מערכת חינוך מארחת.
רם זהבי: יש לנו יופי של בתי ספר שהם גם בתי ספר ניסויים, גם בתי ספר עם אג'נדות ואני חושב שדרך המפגשים האלה אנחנו שוברים גם סטיגמות וגם דעות קדומות.
רם זהבי: החברה הבדואית היא לא חברה שיש להירתע ממנה.
רם זהבי: אדרבא ואדרבא, היא חברה שאנחנו מרגישים שווים בני שווים איתה.
רם זהבי: היא עם דלת פתוחה, היא ישראלית לכל דבר, היא פטריוטית, היא מחויבת למדינה והיא חיה כמו שווה בין שווים.
רם זהבי: רק מי שלא מכיר ולא חי איתם יכול לטעות באיזה שהם סטריאוטיפים שהם זרים, הם מנוכרים, הם לא רלוונטיים ואני דוחה אותם בשאט נפש.
רם זהבי: אני מזמין גם את חברי הוועדה וגם את כל נבחרי הציבור להיות יחד איתנו במשך כמה ימים.
רם זהבי: אנחנו נסייר במוסדות החינוך.
רם זהבי: יש במה להתגאות במה שמשרד החינוך עשתה בשנים האחרונות.
רם זהבי: אפשר לראות אפילו במועצות האזוריות, גם אצל סלאם אל אטרש, גם אצל איברהים אל-הוואשלה פריצות דרך יוצאות דופן ואנחנו גאים על התוכנית הממשלתית.
רם זהבי: אני רק מציין שהתוכנית הממשלתית תסתיים ב-2020.
רם זהבי: ב-2021 ממשלת ישראל תחליט על תוכנית חומש חדשה ואנחנו כולנו מצפים שתוכנית החומש הזאת תרחיב את ההשקעות של ממשלת ישראל בקידום ההישגים של החברה הבדואית במערכת החינוך.
יוסף ג'בארין: תודה רבה, אנחנו בהחלט נרצה לסייר וכמובן נהיה בקשר עם משרד החינוך.
יוסף ג'בארין: גם הודעתי בתחילת הישיבה הזו שנקיים כמה דיונים שקשורים למצבם ומעמדם של ילדים בעיקר באזור הנגב.
יוסף ג'בארין: הראשון בהם יהיה בשבוע הקרוב, על ילדים בגילאי 3 עד 5 שעדיין בלי מסגרות חינוך, ולכן אני מניח שיהיו לנו עוד ישיבות ושיח ביחד בנושאים הללו.
יוסף ג'בארין: היות והיינו כבר צריכים לסיים, אז אולי כמה משפטים, יוסי טייב חבר הוועדה ואחר כך חבר הכנסת עודה, ונסיים.
יוסף טייב: תודה אדוני היושב ראש על ההזדמנות לבוא ולהביע מחאה.
יוסף טייב: אני חושב שחובתנו כחברה ישראלית, בוודאי כנבחרי ציבור, ובכוונה אני אומר נבחרי ציבור של כלל הציבור הישראלי בישראל וזה לא משנה אם זה ציבור חרדי, אתיופי, ערבי, בדואי.
יוסף טייב: אנחנו נבחרי ציבור של כולם וחובת המחאה שלנו צריכה להיות מחאה אמיתית, חזקה.
יוסף טייב: אני קורא לכל הגורמים הרלוונטיים להשתמש בכל הכלים שיש ברשותם ואם חסר כלים, עלינו כנבחרי ציבור לתת להם את הכלים הנוספים לבוא ולהילחם בדבר הזה, בנגע צרעת הזה, בנגע הרע כדי לעקור את הנגע הזה.
יוסף טייב: אני חושב שהגדרה של יהודי אמורה להיות ביישנים, רחמנים, גומלי חסדים לאדם באשר הוא אדם, ולא משנה אם הוא יהודי או אינו יהודי.
יוסף טייב: איזהו מכובד המכבד את הבריות?
יוסף טייב: והסרטון הזה, כשאני ראיתי אותו, אני פניתי לאדוני היושב ראש ומחיתי, אבל באמת היה לי חשוב לבוא ולמחות בציבור נגד התופעה הזאת, נגד הסרטון הבזוי והגזעני הזה, ואני אומר את זה באמת מקרב לב כי זאת תופעה לצערי שהולכת והיא מתפשטת, אם זה מול המגזר הערבי, הבדואי, החרדי.
יוסף טייב: אנחנו רואים את התופעה הזאת לצערי בחברה הישראלית, שהולך ומתפשט ועלינו כנבחרי ציבור לעשות הכול כדי לעצור את הדבר הזה במיידי ועדיף שעה אחת קודם.
יוסף ג'בארין: זה בהחלט התפקיד שלנו לעשות את זה.
יוסף ג'בארין: כמובן אתה איתנו במאבק הזה גם כחבר הוועדה.
יוסף ג'בארין: אחרון הדוברים, חבר הכנסת עודה.
איימן עודה: חברי יוסף, אני מברך אותך על הישיבה הכול כך חשובה.
איימן עודה: זה מילוי תפקיד בצורה הטובה ביותר.
איימן עודה: חברים, אפשר להזדעזע ולהמשיך הלאה ואפילו הזעזוע זה חלק ממנגנון פנימי בשביל להגיד שאני לא גזען, אבל לא לעשות דבר אמיתי בשביל לשנות המצב.
איימן עודה: אני שמעתי את משה ארבל ואני מעריך את הבן אדם.
איימן עודה: פעם אמרתי לו, אתה הבן אדם הנכון בממשלה הלא נכונה.
איימן עודה: אני מעריך אותו, והוא אמר דברים כדורבנות.
איימן עודה: אני מאוד מעריך אותו, וגם הלהט, גם הנימה.
איימן עודה: מאוד מעריך.
איימן עודה: באמת זו הערכה שעומדת בפני עצמה.
איימן עודה: יחד עם זאת, להיות שותף בממשלה שמקדמת חוק הלאום, לקדם חוקים גזעניים ולהצביע בשם הקואליציה ולהיות בשלטון במשך עשרות שנים והמצב ממשיך כמו שהוא, אני חושב, חברים, אם אנחנו באמת רוצים לטפל, יש בעיות שורש.
איימן עודה: מה זאת אומרת כפרים בלתי מוכרים?
איימן עודה: מה זאת אומרת?
איימן עודה: אין מערכת חינוך, אין מים, חשמל כמו שצריך.
איימן עודה: אלה השאלות העיקריות.
איימן עודה: מה זה להזדעזע ולבוא ולהגיד כמה מילים ולהמשיך ולהישאר בממשלות שעושות את כל הקיפוח נגד האזרחים הערבים בנגב?
איימן עודה: מה אומר הדבר הזה?
איימן עודה: חברים, לכן יש בעיות עומק.
איימן עודה: צריך לטפל בהן.
איימן עודה: מי שעשה את מה שעשה פגע בעיקר בילדים מבחוץ אבל גם בילדים שהיו בתוך הרכב עצמו.
איימן עודה: היה לנו את המקרה של מיכאל בן זקרי.
איימן עודה: דרך אגב, אנחנו לא רוצים אנשים שיצילו אנשים וימותו ולהגיד עליהם שהם טובים.
איימן עודה: הלוואי שמיכאל בן זקרי היה חי וקיים בינינו בשביל להעריך אותו פנים מול פנים, אבל נקודת אור מול נקודת חושך.
איימן עודה: אפשר אחרת, חברים, ואחרת, לדבר על גורמי העומק ולטפל בבעיות העומק.
יוסף ג'בארין: תודה רבה חברי, חבר הכנסת עודה.
יוסף ג'בארין: באמת היה חשוב לנו לקיים את הדיון הזה גם אם הוא קצר ולא התאפשר לשמוע את כולם בהיבטים החשובים שעלו כאן.
יוסף ג'בארין: תחילה, לא רק להצביע על המקרה המקומם, המגעיל, המזעזע, לגנות אותו כמובן אלא גם לקשר אותו לסוגיות היותר רחבות, סוגיית החינוך והצורך שמשרד החינוך יתגייס כדי להתמודד עם תופעת הגזענות וכדי לקדם ערכים של שוויון, של סובלנות, של הכלה של כולם, של כבוד לאחר, של כבוד לקבוצות מוחלשות, כבוד לקבוצות מיעוט.
יוסף ג'בארין: הסרטון כאן באופן ספציפי התייחס לערבים-הבדואים באופן כללי לא רק בנגב, ולכן גם חשוב לנו המסרים הללו של כבוד הדדי ושל הערכת האחר, הערבי-הבדואי שאנחנו גם גאים בו וגאים בעשייה שלו אל מול כל הקשיים והאפליה וההדרה שהאוכלוסייה הערבית-הבדואית מתמודדת איתו.
יוסף ג'בארין: עלתה גם סוגיית המצב המשפטי והצורך לבחון מחדש האם באמת המצב המשפטי כיום מאפשר התמודדות יעילה עם תופעות של גזענות ועם ביטויי גזענות.
יוסף ג'בארין: אני הקשבתי לדברי נציגי משרד המשפטים על הצורך לבחון את המצב כיום בהתחשב במציאות שהתפתחה בשנים האחרונות, ולכן זו באמת קריאה למשרד המשפטים לעשות את זה.
יוסף ג'בארין: אנחנו נשמח כמובן להיות שותפים.
יוסף ג'בארין: התחושה שלנו היא שהמשפט הישראלי, בין אם זה החוק, בין אם זה מערכת המשפט ובין אם זה גם היועץ המשפטי לממשלה, פרקליטות המדינה, אינם ממלאים את התפקיד הנחוץ כדי להתמודד עם תופעת הגזענות כדי לבלום תופעות אלו, ולכן זו גם סוגיה של תיקוני חקיקה וגם סוגיה של מדיניות.
יוסף ג'בארין: הנושא האחרון כמובן מבחינת סדר הדברים אבל כולם התייחסו אליו, סיבות העומק של העוני בקרב האוכלוסייה הערבית-הבדואית היא ההכרה ביישובים הערבים.
יוסף ג'בארין: בעיקר הדרישה שלנו להכיר ביישובים האלה ולתת לילדים בנגב להתפתח כמו כל הילדים האחרים, להכיר בזכות התושבים על הקרקעות ולאפשר פשוט חיבור לתשתיות בסיסיות: חיים, חשמל, אינטרנט.
יוסף ג'בארין: כולנו גם מכירים את הסוגיה העכשווית של הקושי של עשרות אלפי תלמידים בנגב ללמוד מרחוק בגלל הקשיים הללו.
יוסף ג'בארין: בנוסף, כמובן לכלל השירותים החינוכיים ושירותי הרווחה שהאוכלוסייה הערבית-הבדואית זכאית להם.
יוסף ג'בארין: אלה נושאים שהוועדה לא רק מעלה אותם בענייני המלצות אלא תמשיך לעסוק בהם לפחות ככל שזה מתקשר למעמדם וזכויותיהם של ילדים ערבים בכלל וילדים ערבים-בדואים בנגב בפרט.
יוסף ג'בארין: אני רוצה להודות לכל המשתתפים בדיון ולאלה שהיו איתנו גם בזום.
יוסף ג'בארין: יהיו לנו הזדמנויות נוספות לחזור יותר לעומק בנושאים שעלו כאן.
יוסף ג'בארין: תודה רבה לכולם ושלא יחזרו על עצמם סרטונים כאלה שיחייבו אותנו לנהל דיונים.
יוסף ג'בארין: נרצה להתמקד בפיתוח וקידום ערכים של שוויון, סובלנות, הבנה, אותו חלום שדיבר עליו חבר הכנסת משה ארבל, שכולם ירגישו בשוויון וכולם גם יקבלו יחס שוויוני, הוגן ומכבד.
איתן גינזבורג: ברשות יושב ראש הכנסת אני מתכבד לפתוח את ישיבתה בכנסת הנוכחית של הוועדה המיוחדת לזכויות הילד.
איתן גינזבורג: ברשויות המקומיות קוראים לה הוועדה לקידום מעמד הילד אבל כאן קוראים לה הוועדה לזכויות הילד.
איתן גינזבורג: בהתאם להוראות סעיף 106(א)(1) לתקנון הכנסת, הוועדה תבחר יושב ראש מבין חבריה לפי המלצת ועדת הכנסת.
איתן גינזבורג: ועדת הכנסת החליטה להמליץ לוועדה לזכויות הילד לבחור בחבר הכנסת יוסף ג'בארין כיושב ראש הוועדה וזה כבוד.
איתן גינזבורג: אני מודה לחברת הכנסת יפעת שאשא ביטון שהייתה יושבת ראש הוועדה.
איתן גינזבורג: זה מכובד שאת נמצאת כאן ותודה לך, השרה לשעבר.
איתן גינזבורג: אני אעלה את ההצעה להצבעה.
איתן גינזבורג: מי בעד בחירתו של חבר הכנסת יוסף ג'בארין כיושב ראש הוועדה?
איתן גינזבורג: בעד – פה אחד
איתן גינזבורג: פה אחד יוסף ג'בארין נבחר לכהן כיושב ראש הוועדה המיוחדת לזכויות הילד.
איתן גינזבורג: בבקשה, אדוני היושב ראש, תפוס את מקומך.
איתן גינזבורג: לפני שניתן לך לנהל את הישיבה, ניתן ליושב ראש הכנסת לברך אותך בהקשר הה.
יריב לוין: בוקר טוב לכולם.
יריב לוין: יוסף, הייתי אומר שעברנו איזו כברת דרך מאז ימי האוניברסיטה.
יוסף ג'בארין: נכון.
יריב לוין: חברי לספסל הלימודים והיום יושב ראש הוועדה.
יריב לוין: אני אברך אותך בברכת הצלחה גדולה.
יריב לוין: אתם יודעים שבתקופה האוניברסיטאית יש כאלה שבאים לאוניברסיטה ויש כאלה שלומדים.
יריב לוין: אני לא רוצה לומר לאיזו קטגוריה אני השתייכתי אבל אני יכול לומר לכם לאיזו קטגוריה יוסף השתייך.
יריב לוין: אני חושב שזה לא רק באוניברסיטה אלא לפני שהגעת לכנסת עשית קריירה מפוארת בתחום המשפטי ואין לי שום ספק שכאשר מדובר בוועדה שעוסקת בנושא של זכויות ודאגה לאלה שבאופן טבעי קולם לא נשמע ואין להם אפילו זכות בחירה, דור העתיד שלנו, אני חושב שאתה מביא אתך מטען אישי ויכולות שיוכלו להרים את הטיפול בנושא הזה לגבהים חדשים.
יריב לוין: הוועדה הזו היא מקום בו עוברים ונחשפים בו להרבה מאוד דברים שלא פעם הם דברים מרגשים ולא פעם הם גם דברים כואבים מאוד.
יריב לוין: אני מזכיר למי שהיה שותף כאן לדיונים שהתקיימו כאן בימים שהשרה דהיום אורלי לוי אבקסיס פעלה בוועדה למשל בנושא של כת לב טהור ובנושאים אחרים, באמת דברים הרבה פעמים קורעי לב.
יריב לוין: אני חושב שיש כאן מספר חברי כנסת – השרה לשעבר ויו"ר ועדת הקורונה דהיום, יפעת שאשא ביטון היא אולי הדוגמה הבולטת ביותר - שבאמת מקדישים לנושא הזה והנושא הזה בוער בנשמתם.
יריב לוין: הוועדה הזו בהחלט הפכה למקום שהוא מוקד של פעילות משמעותית ושל קידום לא מעט יוזמות ומהלכים שנועדו גם לעזור וגם להגן על הילדים האלה שהם דור העתיד שלנו.
יריב לוין: אני בהחלט מברך אותך.
יריב לוין: אני חושב שזו זכות גדולה.
יריב לוין: אני חושב שהוועדה הזאת נמצאת באמת בידיים הכי מקצועיות שאפשר היה להעלות על הדעת ואני בטוח שהכנסת כולה תתברך בעשייה שאתה תעשה במסגרת הוועדה הזאת.
יריב לוין: המון הצלחה.
יוסף ג'בארין: פטור בלא כלום אני לא יכול כי היה שושבין לדבר הזה.
יוסף ג'בארין: אני חושב שראוי לציין את מי שלא נאבק, נלחם, שבראש הוועדה הזו יעמוד יוסף ג'בארין, יו"ר הסיעה אחמד טיבי.
יוסף ג'בארין: אני חושב שמגיע לו הרבה מאוד קרדיט בהקשר הזה.
יוסף ג'בארין: אם אתה רוצה לברך את היו"ר, נראה לי ראוי.
אחמד טיבי: אתה צודק.
אחמד טיבי: לא היה קל.
אחמד טיבי: במשך כחודש ניהלנו מגעים, היו"ר מכיר אותם, איתן מכיר אותם באופן אישי לוחץ, והיו רגעים שחשבנו שלא נגיע לרגע הזה.
אחמד טיבי: יוסף לא היה כלל מתוח בתקופה הזאת.
אחמד טיבי: אני חושב שההישג הזה הוא הישג של הרשימה המשותפת שלראשונה היא עומדת בראש הוועדה הזאת, הוועדה לזכויות הילד.
אחמד טיבי: הוועדה היא ועדה חשובה למרות שהיא לא סטטוטורית.
אחמד טיבי: היא ועדה חשובה.
אחמד טיבי: הנושא חשוב, נושא זכויות הילד חשוב.
אחמד טיבי: זה נושא אוניברסלי אבל יוסף גם בא מהחברה הערבית ו-60 אחוזים מהילדים בחברה הערבית הם מתחת לקו העוני.
אחמד טיבי: ילדים באופן כללי בארץ, לעתים הם כתובת לאלימות.
אחמד טיבי: זכויות, חינוך, זכויות סוציאליות וזכויות נוספות.
אחמד טיבי: לכן אני חושב שליוסף יהיה הרבה מה לעשות.
אחמד טיבי: צדקת אדוני היושב ראש, ליוסף יש רקורד של עשייה גם כמשפטן, גם בפרלמנט, ואני בטוח שהוא יעשה רבות כדי לקדם את הנושאים שחשובים לכלל הציבור בארץ, בכל מה שקשור לוועדה לזכויות הילד.
אחמד טיבי: מגיעה לך, איתן, מילה טובה.
אחמד טיבי: אני מעריך מאוד את ההקשבה שלך ושל השר אבי ניסנקורן לדרישה שלנו שהוועדה הזאת תעבור לרשימה המשותפת.
אחמד טיבי: זה לא מובן מאליו.
אחמד טיבי: מברוק יוסף ובהצלחה.
יוסף ג'בארין: אני קודם כל בהחלט שמח על האווירה החיובית והקונסטרוקטיבית.
יוסף ג'בארין: אולי רגע נדיר וחריג של אחדות בבניין הזה.
יוסף ג'בארין: כבוד היושב ראש התייחס לימים בהם למדנו ביחד והאמת היא שיש משהו טוב מתקופות לימודים גם כאשר יש הרבה חילוקי דעות וגם כאשר נמצאים בשני הקצוות במפה הפוליטית ועדיין אפשר לשמר שיח.
יוסף ג'בארין: יצא לנו גם לשוחח על ענייני משרד התיירות עת כבודו היה שר התיירות.
יוסף ג'בארין: אני ניגש למשימה הזאת באמת מתוך אמונה שאני יכול לקדם את הנושאים החשובים של זכויות הילדים בישראל.
יוסף ג'בארין: אלה הילדים של כולנו.
יוסף ג'בארין: ילדים, אחים.
יוסף ג'בארין: אני מתחייב לפעול להגנה על זכויותיהם - ילדים שחיים בעוני, ילדים, נערים ונערות שנפגעים מאלימות, ילדים שהמערכת השאירה אותם בהרבה הקשרים מאחור ואפילו פלטה אותם החוצה בהקשרים מסוימים – ולהיאבק על הזכויות של כל הילדים, יהודים וערבים, חילוניים וחרדים.
יוסף ג'בארין: אני חושב שזה באמת אחד הנושאים שיכול לאחד את העשייה הפוליטית.
יוסף ג'בארין: אני חייב לציין את מעמדם של הילדים הערבים באופן מיוחד.
יוסף ג'בארין: שני שלישים מהילדים הערבים הם מתחת לקו העוני, במיוחד בנגב ובדרום.
יוסף ג'בארין: זה מחייב אותנו גם להתייחס לנושאים הללו בנוסף כמובן להקשרים התרבותיים, למערכת החינוך, לשירותי הרווחה.
יוסף ג'בארין: אני רוצה להודות לכם על האמון, איתן ודוקטור טיבי, תודה על ההישג הזה.
יוסף ג'בארין: אני חושב שהרשימה המשותפת, בפעם הראשונה יש לה שתי ועדות פרלמנטריות בכנסת וזה הישג חשוב.
יוסף ג'בארין: כפי שאולי אתם גם יודעים זו ועדה שחברתנו לשעבר מהמפלגה הקומוניסטית תמר גוז'נסקי פעלה להקים אותה בשנת 1999 וגם עמדה בראשה.
יוסף ג'בארין: לכן גם ברמה הפוליטית הזו אני מרגיש מעין סגירת מעגל.
יוסף ג'בארין: בנוסף לעניין המקצועי, הנושאים של זכויות אדם, זכויות ילדים, ליווי אותי בכל העשייה שלי כמרצה למשפטים וזכויות אדם ואני מרגיש כאן שנפתחה עבורי עוד זירה להמשיך את העשייה והמאבק בתחומים הללו.
יוסף ג'בארין: תודתי גם לכל חבריי ברשימה המשותפת.
יוסף ג'בארין: אמרתי, דוקטור טיבי, ג'אבר, אוסאמה, עופר, סעיד, וואליד, אנטאנס, ראש הרשימה איימן עודה.
יוסף ג'בארין: תודה גם ליושבת ראש הוועדה הקודמת והשרה לשעבר.
יוסף ג'בארין: אני הייתי חבר אצלך בוועדה ובאמת קיבלתי רושם מאוד חיובי על העשייה כאן.
יוסף ג'בארין: זה גם עזר לי לקבל את ההחלטה הזאת.
יוסף ג'בארין: תודה כמובן לשלמה על התמיכה.
יפעת שאשא ביטון: אני אשמח לומר משהו ולברך.
איתן גינזבורג: ברשותך, אני צריך ללכת לישיבת כנסת.
איתן גינזבורג: אני מתנצל.
יפעת שאשא ביטון: אני אהיה קצרה.
יפעת שאשא ביטון: קודם כל, תודה רבה יושב ראש הכנסת.
יפעת שאשא ביטון: אחרי שדיברת חשבתי שאנחנו שנינו הגענו מהסגל בתל-חי לוועדה לזכויות הילד.
יפעת שאשא ביטון: כנראה יש משהו בחיבור הזה.
יפעת שאשא ביטון: אני מוכרחה לומר לך יוסף שמאוד טבעי לי לראות אותך בכיסא הזה.
יפעת שאשא ביטון: אנחנו ידענו בוועדה הרבה מאוד רגעים של אחדות ועבדנו ביחד והייתם שותפים בהרבה מאוד מהדיונים.
יפעת שאשא ביטון: אתה יודע עד כמה הוועדה הזו היא באמת חשובה ומשמעותית ועם הרבה מאוד נושאים שיש לגעת בהם ולעקוב אחריהם כולל דברים שהם מאוד בוערים והם על סדר היום בכל מה שקשור לנושא של מעונות היום וגילי לידה עד שלוש.
יפעת שאשא ביטון: אין לי ספק שאנחנו נמשיך לשתף פעולה.
יפעת שאשא ביטון: אני אשמח להיות כאן בכל רגע שצריך ואני סומכת עליך שאתה תעשה את הדברים הנכונים ובזמן הנכון.
יפעת שאשא ביטון: שיהיה לך הרבה מאוד בהצלחה.
יוסף ג'בארין: את מוזמנת קבוע לישיבות הוועדה.
איימן עודה: מברוק יוסף, מברוק לכולנו.
איימן עודה: מעריכים מאוד.
איימן עודה: אנחנו מאמינים שהוועדה הזו, שהיא כל כך חשובה, ועדה של ההווה וכל כך של העתיד, אחד כמוך שהצליח בכל דרך בה הלך, אנחנו בטוחים שאתה תוביל את הוועדה בראייה הוליסטית למען כל הילדים.
איימן עודה: אם יש נושא שצריך להסתכל עליו בכל האנושיות שיש, בוודאי אלה הילדים של כולם.
איימן עודה: משהו פוליטי.
איימן עודה: לצערי הרב יש גם פוליטיקה.
איימן עודה: יש כפרים בלתי מוכרים, יש ילדים שחיים בעוני מחפיר ואנחנו בטוחים שדווקא אתה עם התפיסה הפוליטית, האידיאולוגית וההוליסטית שלך תוביל את הוועדה למקומות הכי נכונים ותעשה דבר שכל כך חשוב עבור כולם.
איימן עודה: אגב, בדרך כלל אומרים שהגבר הוא אבא של הילד או האישה היא אימא של הילד.
איימן עודה: יש משהו בערבית שאומר שהילד הוא אבא של הגבר.
איימן עודה: זאת אומרת, מהילד יוצא הגבר.
איימן עודה: איך שאתה מחנך, כך הוא יוצא.
איימן עודה: הוא אבא של הגבר העתידי או האישה שהיא האימא העתידית.
איימן עודה: לכן השקעה שלך כאן היא השקעה מאוד חשובה ונחוצה לכולנו.
איימן עודה: יישר כוח.
יוסף ג'בארין: כבוד היושב ראש, אני אומר לך שאנחנו חונכנו על השיר המאוד מפורסם של תאופיק זיאד.
יוסף ג'בארין: הוא אומר: אני מקריב את מחצית החיים שלי למי שגורם לילד שבוכה לחייך.
יוסף ג'בארין: זו התורה הפוליטית והחברתית.
שלמה קרעי: כמי שמגיע ממשפחה של 17 ילדים – אני בכור ל-17 אחים ואחיות - ויש לי בעצמי שישה, תבין שהוועדה המיוחדת לזכויות הילד אצלי היא מחוץ לפוליטיקה.
שלמה קרעי: אנחנו יכולים להמשיך לריב ולצעוק אחד על השני במליאה ובוועדות אחרות אבל כאן אני שמח מאוד שהוועדה הזאת קמה וטוב מאוד שאתה עומד בראשה עם הגישה - כמו שסיפרו כאן – המיוחדת שיש לך לילדים.
שלמה קרעי: אני אהיה כאן לכל דבר שנצטרך בשביל כל ילדי ישראל.
שלמה קרעי: אני מברך אותך בהצלחה.
יוסף ג'בארין: אתה חבר ועדה ואני מזמין אותך להיות שותף לעשייה כאן.
יפעת שאשא ביטון: אתה מקבל פנינה.
יפעת שאשא ביטון: יש לך צוות מדהים, מדהים, מדהים.
יוסף ג'בארין: תמי ברנע היא מנהלת הוועדה ויש עליה.
יוסף ג'בארין: אני שמח לפתוח את ישיבת הוועדה המיוחדת לזכויות הילד בכנסת ה-23.
יוסף ג'בארין: נדון בנושאים מאוד חשובים ומאוד בוערים.
יוסף ג'בארין: הקמת הוועדה התעכבה אבל בינתיים הנושאים ממשיכים להיות בוערים ואף מחריפים.
יוסף ג'בארין: אני רוצה לפתוח בתמיכה במאבק ובשביתה של העובדים והעובדות הסוציאליים.
יוסף ג'בארין: אני חושב שזה מאבק חשוב ביותר.
יוסף ג'בארין: העובדים והעובדות הסוציאליים נאבקים לא רק על התנאים שלהם עצמם אלא בכלל על שירותי הרווחה של כלל החברה בישראל ולכן אני מביע מכאן תמיכה ומחזק את ידיהם וידיהן במאבק הזה.
יוסף ג'בארין: אני חושב שהמאבק שלהם ראוי להערכה.
יוסף ג'בארין: אי אפשר לקדם קבוצות נזקקות כשאיש המקצוע עצמו לא מקבל את התנאים הראויים, לא מבחינת שכר, לא מבחינת תנאי עבודה, שלא לדבר על התופעה המאוד מדאיגה ואף מחרידה של אלימות כלפי אנשי המקצוע, כלפי העובדים והעובדות הסוציאליים.
יוסף ג'בארין: למאבק הזה נתונה ברכתנו.
יוסף ג'בארין: אם נוכל לסייע דרך הוועדה הזו, נשמח לעשות זאת.
יוסף ג'בארין: הנושא הראשון שבחרנו לפתוח בו את דיוני הוועדה הוא הנושא של נוער וילדים במצוקה בישראל.
יוסף ג'בארין: אני רוצה לומר לכם שמלכתחילה תכננתי שזה יהיה אחד הנושאים הראשונים בגלל החשיבות של הנושא הזה ובגלל הדוחק שאני מרגיש בקרב ציבור הנוער והילדים אבל אני רוצה לומר שכאשר למדתי את החומרים לקראת הדיון הזה, גם דוח מבקר המדינה האחרון שיצא בחודש מאי שדיבר על נוער בסיכון בקצה הרצף הטיפולי, אבל גם עת ראיתי את הדוח של עמותת עלם וגם את הנתונים על העלייה המאוד מדאיגה גם באלימות וגם במצבי הסיכון של ילדים ונוער במצוקה בתקופת הקורונה – הבנתי עד כמה הנושא הזה כיום הוא נושא סופר חשוב.
יוסף ג'בארין: נראה לי שאנחנו היום נקיים דיון שהוא יותר דיון מבוא כדי למקד את הזכויות המרכזיות ולראות מה התפתח בשנה האחרונה.
יוסף ג'בארין: כשאני אומר בשנה האחרונה, אני מתכוון באופן כללי, לקראת משבר הקורונה אבל גם לראות את התהליכים והתמורות שהיו בתקופת משבר הקורונה ואני מבין שכנראה הדברים הלכו והחריפו.
יוסף ג'בארין: המצב של ילדים ונוער במצוקה גם כך היה קשה לפני תקופת משבר הקורונה ונראה לי – לפחות לפי הנתונים אליהם נחשפתי – הוא הלך והחמיר בתקופת הקורונה לפחות בעשרות אחוזים, כפי שאני למד מהדברים שקראתי.
יוסף ג'בארין: אני רוצה לומר שהדוח של מבקר המדינה על נוער בסיכון בקצה הרצף הטיפולי מאוד מדאיג.
יוסף ג'בארין: מאוד.